CELEX: 62012TN0188
Language: el
Date: 2012-04-30 00:00:00
Title: Υπόθεση T-188/12: Προσφυγή της 30ής Απριλίου 2012 — Breyer κατά Επιτροπής

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/24
            
         Προσφυγή της 30ής Απριλίου 2012 — Breyer κατά Επιτροπής
   (Υπόθεση T-188/12)
   2012/C 194/41
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Patrick Breyer (Wald-Michelbach, Γερμανία) (εκπρόσωπος: M. Starostik, δικηγόρος)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την από 16 Μαρτίου 2012 απόφαση της Επιτροπής (2012)313186,
            
         
               —
            
            
               να ακυρώσει την από 3 Απριλίου 2012 απόφαση της Επιτροπής (2012)399467, καθόσον δεν του παρασχέθηκε πρόσβαση στις γραπτές παρατηρήσεις της Αυστρίας στο πλαίσιο της υποθέσεως C-189/09,
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει τους εξής λόγους όσον αφορά την από 16 Μαρτίου 2012 απόφαση της Επιτροπής:
   
               1)
            
            
               Ο πρώτος λόγος αφορά εσφαλμένη εφαρμογή του άρθρου 4, παράγραφος 2, δεύτερη περίπτωση του κανονισμού (ΕΚ) 1049/2001 (1) (προστασία της παροχής νομικών συμβουλών)
               
                           —
                        
                        
                           Κατά τον προσφεύγοντα δεν θίγει την προστασία της παροχής νομικών συμβουλών η δημοσιοποίηση της νομικής γνωμοδοτήσεως Ares (2010) 828204 της νομικής υπηρεσίας της Επιτροπής, αντικείμενο της οποίας είναι το ζήτημα κατά πόσον η οδηγία 2006/24/ΕΚ (2) είναι δυνατό να τροποποιηθεί κατά τρόπο ώστε να καταλείπει ή μη στα κράτη μέλη της Ευρωπαϊκής Ένωσης την ευχέρεια να αποθηκεύουν δεδομένα τηλεπικοινωνιών όλων των πολιτών ανεξαρτήτως υπαιτιότητάς των και άνευ αδείας για την υποθετική περίπτωση ανάγκης.
                        
                     
                           —
                        
                        
                           Εν πάση περιπτώσει υπερισχύει το γενικό συμφέρον έναντι της γνώσεως του περιεχομένου της γνωμοδοτήσεως.
                        
                     
         
               2)
            
            
               Ο δεύτερος λόγος αφορά εσφαλμένη εφαρμογή του άρθρου 4, παράγραφος 3, δεύτερη περίπτωση του κανονισμού (ΕΚ) 1049/2001 (προστασία της διαδικασίας λήψης αποφάσεων)
               
                           —
                        
                        
                           Κατά τον προσφεύγοντα η δημοσίευση της προαναφερθείσας νομικής γνωμοδοτήσεως της νομικής υπηρεσίας της Επιτροπής δεν θίγει την προστασία της διαδικασίας λήψεως αποφάσεων.
                        
                     
                           —
                        
                        
                           Εν πάση περιπτώσει υπερισχύει το γενικό συμφέρον έναντι της γνώσεως του περιεχομένου της γνωμοδοτήσεως.
                           Προς στήριξη της προσφυγής ο προσφεύγων διατείνεται, όσον αφορά την από 3 Απριλίου 2012 αποφάσεως της Επιτροπής, ότι εφαρμόστηκε εσφαλμένως το άρθρο 2, παράγραφος 3, του Κανονισμού 1049/2001. Ισχυρίζεται συναφώς ότι, αντιθέτως προς τη γνώμη της Επιτροπής, οι γραπτές παρατηρήσεις κράτους μέλους (εν προκειμένω: της Αυστρίας) που κατατίθενται ενώπιον του Δικαστηρίου της Ευρωπαϊκής Ένωσης (εν προκειμένω: υπόθεση C-189/09), αντίγραφα των οποίων και έλαβε η Επιτροπή ως διάδικος της δίκης, εμπίπτουν στο πεδίο εφαρμογής του Κανονισμού 1049/2001.
                        
                     
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου της 30ής Μαΐου σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ.43)
   
      (2)  Οδηγία 2006/24/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για τη διατήρηση δεδομένων που παράγονται ή υποβάλλονται σε επεξεργασία σε συνάρτηση με την παροχή διαθεσίμων στο κοινό υπηρεσιών ηλεκτρονικών επικοινωνιών ή δημοσίων δικτύων επικοινωνιών και για την τροποποίηση της οδηγίας 2002/58/ΕΚ (ΕΕ L 105, σ. 54).